MT Il-Ġurnal Uffiċjali tal-Unjoni Ewropea C 273/2

Informazzjoni fil-qosor kkomunikata mill-Istati Membri dwar għajnuniet mill-Istat mogħtija skont ir-Regolament tal-Kummissjoni (KE) Nru 736/2008 dwar l-applikazzjoni tal-Artikoli 87 u 88 tat-Trattat tal-KE dwar l-għajnuna mill-Istat għall-impriżi żgħar u ta’ daqs medju attivi fil-produzzjoni, fl-ipproċessar u fil-kummerċjalizzazzjoni ta’ prodotti tas-sajd

(Test b’relevanza għaż-ŻEE)

2010/C 273/02

Għajnuna Nru: XF 12/10

Stat Membru: Ir-Renju Unit

Reġjun/awtorità li qed jagħti/tagħti l-għajnuna: Shetland Islands Council

Titlu tal-iskema ta' għajnuna/isem l-impriża li qed tirċievi l-għajnuna ad-hoc: Shetland Seafood Quality Control Grant

Bażi legali: Local Government in Scotland Act 2003, Section 20

Nefqa annwali ppjanata skont l-iskema ta' għajnuna: BGP 250 000 fis-sena

Intensità massima tal-għajnuna: L-għajnuna tas-servizzi ta' spezzjoni tas-salamun (Salmon Inspection Services) u tal-iskema għat-titjib tal-whitefish (Whitefish Improvement Scheme) se tkun sa 80 % u tirrispetta l-intensitajiet tal-għajnuna tal-Artikolu 17.

Biex is-servizzi analitiċi u tal-azjendi marini (Analytic and Marine Farm Services) itejbu l-ħiliet professjonali, jew jiżviluppaw metodi u għodod ta' taħriġ ġodda, l-għajnuna se titħallas sa massimu ta' 100 % minħabba l-istatus tal-SSQC (Shetland Seafood Quality Control) li hija impriża limitata bil-garanzija fejn il-profitti kollha jerġgħu jiġu investiti fl-industrija għall-benefiċċju tagħha, u ma jitħallsux dividendi.

Il-benefiċjarji tal-iskema se jikkwalifikaw bħala impriżi żgħar jew ta' daqs medju u jkunu konformi mal-Politika Komuni dwar is-Sajd.

Data tad-dħul fis-seħħ: It-18 ta' Ġunju 2010

Tul ta' żmien tal-iskema jew tal-għajnuna individwali: Skont l-iskema, l-għajnuna tista' tingħata sal-31 ta' Diċembru 2013.

Għan tal-għajnuna: Għotja ta' sħubija bejn ix-Shetland Islands Council u x-Shetland Seafood Quality Control sabiex iwasslu servizz ta' spezzjoni tas-salamun, skema għat-titjib tal-whitefish, servizzi analitiċi u servizzi tal-azjendi marini. Biex tappoġġa l-industriji msejsa fuq il-frott tal-baħar f'Shetland billi tipprovdi servizzi li jimmonotorjaw il-kwalità u s-sikurezza kemm tal-frott tal-baħar maqbud kif ukoll tal-frott tal-baħar imkabbar fl-azjendi marini u l-ambjenti fejn jinqabad, jitkabbar fl-azjendi marini jew jiġi pproċessat Biex tippermetti lix-Shetland Islands Council jappoġġa l-attivitajiet kollha tal-frott tal-baħar f'Shetland, b'rabtiet sodi ma' ċentri simili oħra madwar ir-Renju Unit, fir-reġjuni tal-Atlantiku tat-Tramuntana u jaġixxu bħala katalist għall-aqwa prassi u intraprendenza fil-Komunità u lil hinn minnha.

Indika liema mill-artikoli 8 sa 24 jintuża: L-Artikolu 17

Attività kkonċernata: Biex tippermetti lix-Shetland Islands Council jappoġġa s-settur tal-frott tal-baħar maqbud u mkabbar fl-azjendi marini billi tiġi pprovduta assistenza għall-miżuri ta' interess komuni fl-oqsma biex:

jikkontribwixxu b'mod sostenibbli għal ġestjoni jew konservazzjoni aħjar tar-riżorsi;

itejbu l-kwalità u s-sikurezza tal-ikel;

jippromwovu sħubija bejn ix-xjentisti u l-operaturi fis-settur tas-sajd;

jikkontribwixxu għat-trasparenza tas-swieq fi prodotti tas-sajd u tal-akkwakultura, inkluża t-traċċabbiltà;

jikkontribwixxu għan-netwerking u għall-iskambju ta' esperjenza u tal-aħjar prassi fost organizzazzjonijiet li jippromwovu opportunitajiet indaqs bejn l-irġiel u n-nisa u partijiet interessati oħra; u

jtejbu l-ħiliet professjonali, jew jiżviluppaw metodi u għodod ġodda ta' taħriġ.

Isem u indirizz tal-awtorità li tagħti l-għajnuna:

Shetland Islands Council Economic Development Unit 3 North Ness Business Park Lerwick Shetland ZE1 0LZ UNITED KINGDOM

Indirizz tal-internet fejn jista' jinstab it-test sħiħ tal-iskema: http://www.sdt.shetland.org/

Motivazzjoni: L-SSQC bl-appoġġ tax-Shetland Island Council qabel ressqet applikazzjoni għall-finanzjament tal-FES biex iżżid is-servizz tagħha. Madankollu, din l-applikazzjoni ġiet diferita ħabba li kien hemm wisq abbonamenti tal-FES. Sabiex l-SSQC tkun tista' tipprovdi l-appoġġ meħtieġ fil-perjodu ta' żmien previst mill-industrija, ix-Shetland Island Council iddeċieda li jikseb eżenzjoni konformi mar-regoli ta' għajnuna mill-Istat biex jiżgura li jiġi pprovdut appoġġ adegwat lill-SMEs li jaħdmu fl-industrija fil-perjodu ta' żmien previst meħtieġ.

Għajnuna Nru: XF 13/10

Stat Membru: Ir-Renju Unit

Reġjun/awtorità li qed jagħti/tagħti l-għajnuna: Comhairle nan Eilean Siar (Western Isles Council)

Titlu tal-iskema ta' għajnuna/isem l-impriża li qed tirċievi l-għajnuna ad-hoc: Outer Hebrides Fisheries Support Scheme

Bażi legali: Local Government (Scotland) Act 1973

Nefqa annwali ppjanata skont l-iskema ta' għajnuna: In-nefqa annwali ppjanata skont l-iskema tammonta għal BGP 25 000. Din tirrappreżenta l-għotja globali proġettata b'mod ekwivalenti għall-applikazzjonijiet għall-Outer Hebrides Fisheries Support Scheme (OHFSS).

Intensità massima tal-għajnuna: L-intensità tal-għajnuna mhux se taqbeż l-għajnuna deskritta fl-Artikolu 27(3) tar-Regolament tal-Kunsill (KE) Nru 1198/2006, jiġifieri mhux se taqbeż il-15 % tal-ispiża tal-akkwist ta' pussess u lanqas mhux se taqbeż l-ammont ta' EUR 50 000.

L-għajnuna inkluża f'din l-iskema ta' garanzija tindirizza t-tip ta' garanziji u t-tip ta' transazzjonijiet ikkonċernati marbuta fil-kuntest tal-applikazzjoni tar-Regolament tal-Kunsill (KE) Nru 736/2008.

L-għotja globali ekwivalenti tal-OHFSS tiġi kkalkulata skont il-metodoloġija użata fir-Renju Unit bl-iskema nnotifikata N 71/09 għal għajnuna fil-forma ta' garanziji.

Il-benefiċjarji tal-iskema se jikkwalifikaw bħala impriżi żgħar u ta' daqs medju u jkunu konformi mal-Politika Komuni tas-Sajd.

Data tad-dħul fis-seħħ: Il-15 ta' Ġunju 2010

Tul ta’ żmien tal-iskema jew tal-għajnuna individwali: Skont l-iskema, l-għajnuna tista' tingħata sal-31 ta' Diċembru 2013.

Għan tal-għajnuna: L-Outer Hebrides Fisheries Support Scheme (OHFSS) hija skema ta' sħubija bejn il-Comhairle nan Eilean Siar, ir-Royal Bank of Scotland u l-Western Isles Fishermen’s Association.

L-iskema timmira li toħloq u żżomm opportunitajiet ta' impjieg fl-Outer Hebrides billi tinkuraġġixxi l-iżvilupp tan-negozju fis-settur tas-sajd.

L-iffinanzjar huwa disponibbli fil-forma ta' garanzija ta' self għas-sajjieda li għandhom inqas minn 40 sena li għall-ewwel darba jiksbu parti mis-sjieda jew sjieda totali ta' bastiment tas-sajd diġà użat.

Indika liema jintuża mill-artikoli 8 sa 24: Artikolu 10

Attività kkonċernata: Permezz tar-Royal Bank of Scotland, huwa disponibbli self sa 40 % għax-xiri ta' bastiment tas-sajd diġà użat, soġġett għal self massimu ta' BGP 100 000 li jitħallas lura fuq massimu ta' 10 snin. L-OHFSS se tipprovdi garanzija ta' self sa 50 % tas-self ipprovdut mir-Royal Bank of Scotland.

Isem u indirizz tal-awtorità li qed tagħti l-għajnuna:

Comhairle nan Eilean Siar Sandwick Road Stornoway Isle of Lewis HS1 2BW UNITED KINGDOM

Indirizz fejn jista' jinstab it-test sħiħ tal-iskema: http://www.cne-siar.gov.uk/eds/business/assistanceavailable/fls.asp

Motivazzjoni: Għalkemm l-Outer Hebrides Fisheries Support Scheme se tkun kompatibbli mal-Fond Ewropew għas-Sajd, in-natura kompetittiva u l-ħin użat biex tinkiseb l-approvazzjoni jekk tkun ta' suċċess, u l-pagamanet retrospettiv tal-għotjiet ifissru li din l-iskema hija iktar adattata għal skema ta' għajnuna mill-Istat mfassla milli kieku tuża l-FES.

Il-Western Isles Council impenja ruħu li jipprovdi din l-assistenza lill-industrija tas-sajd u jippreferi iċ-ċertezza u l-immedjatezza li jista' joffri r-regolament ta' eżenzjoni.